**Ministerstvo vnútra Slovenskej republiky**

**ako Sprostredkovateľský orgán pre Operačný program Ľudské zdroje**

**vyhlasuje**

**VYZVANIE NA PREDLOŽENIE**

**ŽIADOSTÍ O NENÁVRATNÝ FINANČNÝ PRÍSPEVOK**

**pre PROJEKTY TECHNICKEJ POMOCI**

|  |  |
| --- | --- |
| kód vyzvania | OPLZ-PO7-SC71-2019-1 |

|  |
| --- |
| **1. Formálne náležitosti** |
| **Operačný program**  | Ľudské zdroje (ďalej len „OP ĽZ“) |
| **Prioritná os** | 7**.** Technická pomoc |
| **Špecifický cieľ** | 7.1 Podpora efektívnej implementácie operačného programu |
| **Fond** | Európsky sociálny fond (ďalej len „ESF“) |
| **Poskytovateľ** |
| **Názov** | Ministerstvo vnútra Slovenskej republiky |
| **Adresa** | Pribinova 2, 812 72 Bratislava |
| **Dĺžka trvania vyzvania na predkladanie Žiadosti o nenávratný finančný príspevok (ďalej len „ŽoNFP“)** |
| **Typ vyzvania** | **Otvorené** |
| **Dátum vyhlásenia** | 10.06.2019 |
| **Dátum uzavretia** | n/a |
| **Indikatívna výška finančných prostriedkov vyčlenených na vyzvanie (zdroje Európskej únie)** |
| Indikatívna výška finančných prostriedkov zo zdrojov Európskej únie (ďalej len „EÚ“) vyčlenených na vyzvanie je **5 720 500,00** **EUR** a je zároveň rozdelená v závislosti od zamerania projektu:

|  |  |
| --- | --- |
| **Zameranie projektu** | **Indikatívna výška finančných prostriedkov** |
| Podpora efektívnej implementácie OP ĽZ - mzdové výdavky (odmeňovanie zamestnancov) (ďalej len „projekty A“) | 5 397 500,00 EUR |
| Materiálno-technické zabezpečenie, služobné cesty a vzdelávanie zamestnancov zapojených do implementácie projektov PO 5 a 6 OP ĽZ (ďalej len „projekty B“) | 255 000,00 EUR |
| Zabezpečenie hodnotení, analýz a štúdií v rámci PO 5 a 6 OP ĽZ (ďalej len „projekty C“) | 68 000,00 EUR |

K výške zdrojov EÚ je vyčlenená príslušná výška finančných prostriedkov štátneho rozpočtu v súlade so Stratégiou financovania Európskych štrukturálnych a investičných fondov pre programové obdobie 2014 – 2020 (ďalej len „Stratégia financovania EŠIF“). Vzhľadom na to, že oprávneným žiadateľom je ústredný orgán štátnej správy, nemusí sa podieľať na oprávnených výdavkoch projektu vlastnými zdrojmi, t.j. nenávratný finančný príspevok (ďalej len „NFP“) mu bude poskytnutý vo výške 100 % oprávnených výdavkov.ŽoNFP bude schválená maximálne do výšky stanovenej pomoci rozdelenej v závislosti od zamerania projektu. V prípade nevyčerpania finančných prostriedkov alokovaných na toto písomné vyzvanie budú finančné prostriedky využité v ďalších písomných vyzvaniach.Prípadná zmena indikatívnej výšky finančných prostriedkov vyčlenených na vyzvanie, vrátane zdôvodnenia tejto zmeny bude zverejnená na webovom sídle <http://www.minv.sk/?projekty-technickej-pomoci>. Na uvedenom webovom sídle SO v dostatočnom časovom predstihu, najneskôr však mesiac pred predpokladaným uzavretím vyzvania, zverejní informáciu o tom, že plánuje ukončiť otvorené vyzvanie, s uvedením presného dátumu a dôvodu uzavretia vyzvania |
| **Financovanie projektu** |
| Financovanie celkových oprávnených výdavkov projektu bude v rámci tohto vyzvania realizované v súlade s pravidlami stanovenými v platnej Stratégii financovania EŠIF, a to nasledovne:

|  |  |  |  |  |  |
| --- | --- | --- | --- | --- | --- |
| **Žiadateľ** | **Zameranie projektu** | **Zdroj financovania NFP** | **Výška NFP v %** | **Výška NFP v EUR** | **Výška spolufinancovania zo zdrojov žiadateľa v %** |
| **ústredný orgán štátnej správy** | **Projekt A** | ESF | 85 | 5 397 500,00 | 0 |
| ŠR | 15 | 952 500,00 |
| spolu | 100 | **6 350 000,00** |
| **Projekt B** | ESF | 85 | 255 000,00 | 0 |
| ŠR | 15 | 45 000,00 |
| spolu | 100 | **300 000,00**  |
| **Projekt C** | ESF | 85 | 68 000,00 | 0 |
| ŠR | 15 | 12 000,00 |
| Spolu | 100 | **80 000,00** |

 |
| **Časový harmonogram konania o ŽoNFP** |
| Toto vyzvanie je vyhlásené vo forme otvoreného vyzvania, ktorého uzavretie nastane vyčerpaním finančných prostriedkov vyčlenených na vyzvanie. Žiadateľ v zmysle vyššie uvedeného rozdelenia alokácie na vyzvanie a zamerania projektov môže predložiť ŽoNFP (jednotlivo pre každé zameranie projektu) kedykoľvek počas trvania otvoreného vyzvania. Konanie o jednotlivých predložených ŽoNFP prebieha samostatne. Žiadateľ je o výsledku konania o predložených ŽoNFP informovaný rozhodnutím sprostredkovateľského orgánu (ďalej len „SO“) o *schválení ŽoNFP,* o *neschválení ŽoNFP* alebo rozhodnutímo *zastavení konania o ŽoNFP* podľa § 20 zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov (ďalej len „zákon o príspevku z EŠIF“).V zmysle § 28, odsek 2 zákona o príspevku z EŠIF je SO povinný vydať predmetné rozhodnutie **do 70 pracovných dní od doručenia ŽoNFP na SO.** Do lehoty sa nezapočítava doba potrebná na predloženie chýbajúcich náležitostí zo strany žiadateľa na základe výzvy zaslanej SO. V prípade, ak z objektívnych dôvodov nebude môcť byť ukončené konanie o žiadosti vo vyššie uvedenom termíne, je SO, za predpokladu udelenia výnimky z maximálnej dĺžky schvaľovacieho procesu, oprávnený predĺžiť lehotu na vydanie rozhodnutia. Informáciu o predĺžení lehoty na vydanie rozhodnutia o NFP zverejní SO na svojom webovom sídle <http://www.minv.sk/?vyzvania>. V prípade, ak SO nevydá rozhodnutia do tohto termínu, SO bude informovať žiadateľa o dôvode nedodržania termínu, ako aj o novom predpokladanom termíne vydania rozhodnutia prostredníctvom zverejnenia oznamu na webovom sídle SO a v ITMS2014+ a zároveň zašle predmetnú informáciu na kontaktnú e-mailovú adresu uvedenú v ŽoNFP. Pri nedodržaní oznámeného predpokladaného termínu SO opakovane zabezpečí informovanie žiadateľa za rovnakých podmienok. |
| **Miesto a spôsob podania ŽoNFP** |
| Žiadateľ v zmysle vyššie uvedeného rozdelenia alokácie na vyzvanie a zamerania projektov predkladá **jednotlivé ŽoNFP** **elektronicky prostredníctvom ITMS2014+** a zároveň predkladá **formulár ŽoNFP** (po jeho odoslaní spolu s prílohami prostredníctvom ITMS2014+) **v písomnej forme prostredníctvom e-schránky[[1]](#footnote-2)** **Žiadateľ je v zmysle § 19 zákona o príspevku z EŠIF povinný predložiť ŽoNFP riadne, včas a vo forme určenej SO.**Podmienky, ktoré musí žiadateľ splniť na to, aby bola ŽoNFP predložená riadne, včas a vo forme určenej SO vrátane presného procesného postupu a technicko-organizačných náležitostí pri predkladaní ŽoNFP, ako aj postupu pri získavaní prístupu žiadateľa do verejnej časti ITMS2014+, sú bližšie špecifikované v Príručke k technickej pomoci zverejnenej na <https://infoweb.minv.sk/sep/OP%20Ludske%20zdroje/> **V prípade, ak žiadateľ nepredloží ŽoNFP riadne, včas a v určenej forme v zmysle inštrukcií uvedených v Príručke k technickej pomoci, SO zastaví konanie o žiadosti a o tejto skutočnosti informuje žiadateľa.** |
| **Kontaktné údaje poskytovateľa a spôsob komunikácie s poskytovateľom** |
| Bližšie informácie týkajúce sa tohto vyzvania a prípravy ŽoNFP je možné získať na webovom sídle <http://www.minv.sk/?projekty-technickej-pomoci> a zároveň jednou z nasledovných foriem:1. **písomnou formou** na adrese SO:

*Ministerstvo vnútra Slovenskej republiky**Sekcia európskych programov**Odbor inklúzie marginalizovaných rómskych komunít**Panenská 21, 812 82 Bratislava*1. **elektronickou formou** na e-mailovej adrese: metodika.imrk@minv.sk

Pri zaslaní otázky na e-mailovú adresu uvedie žiadateľ o NFP v predmete správy: - kód vyzvania, v rámci ktorého zasiela svoju otázku,- presný názov žiadateľa.**c)**  **telefonicky** na číslach: 02/509 45 112 – obsahové otázky k výzve  02/509 45 113 – otázky týkajúce sa predkladania ŽoNFP cez ITMS2014+Informácie zverejnené na webovom sídle <http://www.minv.sk/?projekty-technickej-pomoci>, ako aj informácie poskytnuté elektronickou a písomnou formou majú záväzný charakter. **SO neposkytne žiadateľovi a ani iným osobám žiadne informácie k stavu schvaľovania ŽoNFP, a to v žiadnej z fáz schvaľovacieho procesu.** |
| **2. Podmienky poskytnutia príspevku** |
| Podmienky poskytnutia príspevku predstavujú súbor podmienok overovaných SO v procese schvaľovania ŽoNFP (konanie o žiadosti podľa § 19 zákona o príspevku z EŠIF), ale aj v čase vydania rozhodnutia o schválení ŽoNFP, ktoré musí žiadateľ splniť na to, aby mu bol schválený a následne vyplatený príslušný NFP na realizáciu projektu technickej pomoci.V prípade, ak sa na základe predložených doku­mentov v tejto fáze preukáže, že ŽoNFP nespĺňa podmienky poskytnutia príspevku, SO rozhodne o neschvá­lení ŽoNFP.Podľa § 16 zákona o príspevku z EŠIF, ak je prijímateľ a poskytovateľ/SO tá istá osoba (čo je prípad tohto písomného vyzvania), NFP sa poskytuje na základe Rozhodnutia o schválení žiadosti o poskytnutie nenávratného finančného príspevku (ďalej len „Rozhodnutie o schválení ŽoNFP“), ktoré vydáva poskytovateľ/SO. Vzor Rozhodnutia o schválení ŽoNFP je zverejnený na webovom sídle SO na adrese <http://www.minv.sk/?metodicke-dokumenty>. Zmluva o poskytnutí nenávratného finančného príspevku sa v tomto prípade neuzatvára.V nasledujúcej tabuľke je uvedené znenie a stručný popis podmienok poskytnutia príspevku, ako aj spôsob preukázania ich splnenia a spôsob ich overovania zo strany SO, vrátane presnej špecifikácie požiadaviek na predloženie povinných príloh ŽoNFP. |

|  |  |  |
| --- | --- | --- |
| **Názov podmienky poskytnutia príspevku** | **Stručný popis, zadefinovanie spôsobu overenia a formy preukázania splnenia podmienky poskytnutia príspevku** | **Relevantné prílohy preukazujúce splnenie podmienky** |
| **Oprávnenosť žiadateľa** |
| 1. **Právna forma/konkrétny oprávnený žiadateľ**
 | Ministerstvo vnútra SR ako ústredný orgán štátnej správy túto podmienku poskytnutia príspevku nepreukazuje. | Formulár ŽoNFP, časť 1. Identifikácia žiadateľa |
| 1. **Podmienka, že žiadateľ ani jeho štatutárny orgán, ani žiadny člen štatutárneho orgánu, ani osoba splnomocnená zastupovať ho v konaní o ŽoNFP neboli právoplatne odsúdení za trestný čin korupcie, za trestný čin poškodzovania finančných záujmov EÚ, za trestný čin legalizácie príjmu z trestnej činnosti, za trestný čin založenia, zosnovania a podporovania zločineckej skupiny, alebo za trestný čin machinácie pri verejnom obstarávaní a verejnej dražbe**
 | Vzhľadom ku skutočnosti, že oprávnený žiadateľ je organizáciou, v rámci ktorej je menovanie štatutárneho zástupcu upravené osobitným predpisom, je postačujúce dokladovanie splnenia tejto podmienky poskytnutia príspevku formou čestného vyhlásenia. | Formulár ŽoNFP, časť 15 Čestné vyhlásenie žiadateľa |
| **Oprávnenosť aktivít realizácie projektu** |
| 1. **Podmienka, že aktivity projektu sú vo vecnom súlade s oprávnenými aktivitami OP ĽZ**
 | Aktivity projektu musia byť vo vecnom súlade s typmi oprávnených aktivít OP ĽZ na realizáciu ktorých je vyhlásené toto vyzvanie.**Oprávnený typ aktivity pre projekty A** v rámci špecifického cieľa 7.1. „*Podpora efektívnej implementácie operačného programu*“ je: * *Personálna oblasť – zabezpečenie kvalifikovaného výkonu agendy súvisiacej s implementáciou OP ĽZ prostredníctvom primeraného mzdového zabezpečenia*

**Hlavná aktivita pre projekty A:*** Mzdové zabezpečenie oprávnených zamestnancov a administratívno-obslužného personálu

**Oprávnené typy aktivít pre projekty B** v rámci špecifického cieľa 7.1. „*Podpora efektívnej implementácie operačného programu*“ sú: * *Technické vybavenie – zabezpečenie administratívneho a materiálno-technického vybavenia pre kvalitný výkon agendy súvisiacej s implementáciou OP ĽZ*
* *Personálna oblasť – zabezpečenie kvalifikovaného výkonu agendy súvisiacej s implementáciou OP ĽZ prostredníctvom interného a externého vzdelávania oprávnených zamestnancov.*

**Hlavná aktivita pre projekty B:*** Zaistenie kvalitného a kvalifikovaného výkonu agendy súvisiacej s implementáciou OP ĽZ prostredníctvom zabezpečenia administratívneho a materiálno-technického vybavenia a vzdelávania oprávnených zamestnancov

**Oprávnený typ aktivity pre projekty C** v rámci špecifického cieľa 7.1. „*Podpora efektívnej implementácie operačného programu*“ je: * *Príprava, implementácia, monitorovanie a hodnotenie.*

**Hlavná aktivita pre projekty C:*** Zabezpečenie interných a externých služieb súvisiacich s prípravou, implementáciou, monitorovaním a hodnotením
 | Formulár ŽoNFP, časť 9. Harmonogram realizácie aktivít |
| **Oprávnenosť výdavkov realizácie projektu** |
| 1. **Podmienka, že výdavky projektu sú oprávnené a nárokovaná výška výdavkov je oprávnená na financovanie z OP ĽZ**
 | Výdavky projektu musia byť preukázateľne oprávnené na financovanie z OP ĽZ, to znamená, že musia byť v súlade s podmienkami oprávnenosti podrobne definovanými v dokumente Príručka k technickej pomoci ako aj v súlade s podmienkami uvedenými v prílohe č. 3 tohto vyzvania – Zoznam skupín oprávnených výdavkov.Žiadateľ je povinný s náležitou pozornosťou vyplniť a predložiť prílohu č. 1 ŽoNFP – Rozpočet projektu. | Formulár ŽoNFP, časť 11 Rozpočet projektu Príloha č. 1 ŽoNFP: Rozpočet projektu (podľa záväzného formulára)Príloha č. 2 ŽoNFP - Prieskum trhových cien (podľa záväzného formulára, ktorý je prílohou Príručky pre technickú pomoc) |
| **Oprávnenosť miesta realizácie projektu** |
| 1. **Podmienka oprávnenosti miesta realizácie projektu**
 | Žiadateľ je povinný realizovať projekt na oprávnenom území. Oprávnenosť miesta realizácie projektu bude overovaná SO z údajov poskytnutých v rámci formuláru ŽoNFP.Pre túto výzvu je oprávneným miestom realizácie projektu celé územie Slovenskej republiky, okrem Bratislavského samosprávneho kraja, t.j. v súlade s OP ĽZ sú to všetky nasledovné kraje menej rozvinutého regiónu.NUTS II – Západné Slovensko (**Trnavský, Nitriansky a Trenčiansky samosprávny kraj**),NUTS II – Stredné Slovensko (**Žilinský a Banskobystrický samosprávny kraj**),NUTS II – Východné Slovensko (**Prešovský a Košický samosprávny kraj**). | Formulár ŽoNFP, časť 6. Miesto realizácie projektu  |
| **Kritériá pre výber projektov** |
| 1. **Podmienka splnenia hodnotiacich kritérií**
 | Hodnotiace kritériá sú zverejnené na webovom sídle SO v rámci aktuálneho dokumentu „Kritériá pre výber projektov OP ĽZ a metodika ich uplatňovania“, ktorý je zverejnený na webovom sídle SO <http://www.minv.sk/?metodicke-dokumenty>. Pre projekty technickej pomoci sa pri odbornom hodnotení ŽoNFP aplikujú len vylučujúce hodnotiace kritériá. Vylučujúce hodnotiace kritériá sú vyhodnocované iba možnosťou „áno“ alebo možnosťou „nie“. Udelenie možnosti ,,nie“ pri vylučujúcom kritériu znamená automaticky nesplnenie kritérií pre výber projektov a neschválenie ŽoNFP.Bližšie informácie týkajúce sa schvaľovacieho procesu ŽoNFP vrátane aplikácie hodnotiacich kritérií sú uvedené v kap. 5. Schvaľovanie ŽoNFP Príručky k technickej pomoci. | Formulár ŽoNFP Príloha č. 1 ŽoNFP - Rozpočet projektu (podľa záväzného formulára)Príloha č. 2 ŽoNFP - Prieskum trhových cien (podľa záväzného formulára, ktorý je prílohou Príručky pre technickú pomoc) |
| **Spôsob financovania** |
| 1. **Podmienka spôsobu financovania**
 | Pre toto vyzvanie je v súlade s platným Systémom finančného riadenia štrukturálnych fondov, Kohézneho fondu a Európskeho námorného a rybárskeho fondu na programové obdobie 2014 – 2020 zverejnenom na internetovej stránke <http://www.finance.gov.sk/Default.aspx?CatID=9348> stanovený spôsob financovania formou **refundácie.**Forma financovania: 01 – Nenávratný grant (nenávratný finančný príspevok).Konkrétny spôsob financovania projektu bude upravený v Rozhodnutí o schválení NFP.  | Žiadateľ túto podmienku poskytnutia príspevku nepreukazuje samostatnou prílohou. |
| **Podmienky poskytnutia príspevku vyplývajúce z osobitných predpisov** |
| 1. **Podmienka neporušenia zákazu nelegálneho zamestnávania štátneho príslušníka tretej krajiny za obdobie stanovené vo výzve (zvyčajne za obdobie 5 rokov predchádzajúcich podaniu ŽoNFP)**
 | V rámci tejto podmienky žiadateľ predkladá čestné vyhlásenie o tom, že žiadateľ neporušil zákaz nelegálnej práce a nelegálneho zamestnávania podľa osobitného predpisu[[2]](#footnote-3) za obdobie piatich rokov predchádzajúcich predloženiu ŽoNFP. | Formulár ŽoNFP, časť 15 Čestné vyhlásenie žiadateľa |
| 1. **Podmienky týkajúce sa štátnej pomoci a vyplývajúce zo schém štátnej pomoci/pomoci de minimis**
 | Oprávnené aktivity tak, ako sú stanovené týmto vyzvaním nie sú poskytovaním štátnej pomoci a teda vo vzťahu k oprávneným aktivitám sa neuplatňujú pravidlá štátnej pomoci.Ak žiadateľ/prijímateľ uvedené pravidlo poruší a nezachová striktne charakter svojho projektu, ktorý svojimi aktivitami nepredstavuje štátnu pomoc, nesie za svoje konanie plnú právnu zodpovednosť v súvislosti s porušením pravidiel týkajúcich sa štátnej pomoci. Žiadateľ/prijímateľ zároveň berie na vedomie, že rovnaké právne následky nastanú aj v prípade, ak v rámci jeho projektu dôjde k poskytnutiu, tzv. nepriamej štátnej pomoci alebo k poskytnutiu inej formy výhody, ktorá na základe Zmluvy o fungovaní EÚ znamená porušenie pravidiel týkajúcich sa štátnej pomoci. Žiadateľ/prijímateľ si je zároveň vedomý, že štátnou pomocou sa v tejto súvislosti rozumie každá pomoc v akejkoľvek forme, ktorú poskytuje na podnikanie alebo v súvislosti s ním poskytovateľ priamo alebo nepriamo z prostriedkov štátneho rozpočtu, zo svojho rozpočtu alebo z vlastných zdrojov podniku, pričom však nezáleží na právnej forme žiadateľa/prijímateľa a spôsobe jeho financovania. | bez osobitnej prílohy |
| **Ďalšie podmienky poskytnutia príspevku** |
| 1. **Podmienky poskytnutia príspevku z hľadiska definovania merateľných ukazovateľov projektu**
 | Výstupy/výsledky, ktoré majú byť dosiahnuté realizáciou aktivít projektu, musia byť kvantifikované prostredníctvom merateľných ukazovateľov definovaných v prílohe č. 2 tohto vyzvania – Zoznam merateľných ukazovateľov, vrátane ukazovateľov relevantných k HP. Žiadateľ je povinný v ŽoNFP uviesť všetky merateľné ukazovatele uvedené k príslušnej hlavnej aktivite.Žiadateľ bude vykazovať priebežne merateľné ukazovatele v rámci monitorovania projektu. | Formulár ŽoNFP, časť 10.1 Aktivity projektu a očakávané merateľné ukazovatele |
| 1. **Podmienka poskytnutia príspevku z hľadiska súladu s HP**
 | Predložená žiadosť o NFP musí byť v súlade s horizontálnymi princípmi udržateľný rozvoj, podpora rovnosti mužov a žien a nediskriminácia, ktoré sú definované v Partnerskej dohode SR na roky 2014 – 2020, ako aj v čl. 7 a 8 všeobecného nariadenia.V rámci horizontálneho princípu rovnosť mužov a žien je hlavným cieľom zabezpečiť rovnosť mužov a žien na trhu práce a v príprave naň a v rámci horizontálneho princípu nediskriminácia je cieľom zabezpečiť rovnosť príležitostí na trhu práce a v príprave naň. Osobitný dôraz si vyžadujú osoby so zdravotným postihnutím, pre ktoré je potrebné vytvorenie mimoriadnych podmienok prístupnosti (napr. bezbariérové architektonické prostredie, prístupné informácie a pod.). Bez takto vytvorených podmienok nie je možné osoby so zdravotným postihnutím začleniť do spoločnosti a do pracovného procesu v zmysle Dohovoru OSN o právach osôb so zdravotným postihnutím, ktorý pre SR nadobudol platnosť 25. júna 2010.Cieľom HP rovnosť mužov a žien a nediskriminácia je odstraňovať bariéry, ktoré vedú k izolácii a vylučovaniu ľudí z verejného, politického, spoločenského, pracovného života a to na základe takých sociálnych kategórií ako je pohlavie, rod, vek, rasa, etnikum, vierovyznanie alebo náboženstvo, sexuálna orientácia, zdravotné postihnutie, mzdová diskriminácia atď. Cieľom uplatňovania HP RMŽ a ND je zároveň eliminovať a predchádzať diskriminácii na základe týchto znakov.V súvislosti s týmto vyzvaním je potrebné upozorniť osobitne na to, aby:- pri výbere administratívnych a odborných kapacít zapojených do riadenia a realizácie aktivít projektu bol dodržaný princíp rovnosti mužov a žien a princíp nediskriminácie, - v rámci mzdového ohodnotenia administratívnych a odborných kapacít nedochádzalo k nerovnému odmeňovaniu za rovnakú prácu na základe pohlavia alebo príslušnosti k akejkoľvek znevýhodnenej skupine osôb, - pri výbere osôb cieľovej skupiny a pri realizácii vzdelávacích a ďalších oprávnených aktivít cieľovej skupiny nedochádzalo k diskriminácii na základe rodu alebo príslušnosti k akejkoľvek znevýhodnenej skupine alebo aby nedochádzalo k znevýhodneným podmienkam pre akúkoľvek skupinu osôb, a to zohľadnením špecifických potrieb cieľovej skupiny a vytvorením adekvátnych podmienok pre účasť na aktivitách (napr. v oblasti prístupnosti fyzického prostredia, informácií a komunikácie pre osoby so zdravotným postihnutím).Uplatňovanie horizontálnych princípov bude na projektovej úrovni overované v procese monitorovania a kontroly projektov. Proces monitorovania plnenia horizontálnych princípov bude na projektovej úrovni sledovaný prostredníctvom ukazovateľov (iné údaje), ktoré bude prijímateľ povinný uvádzať v monitorovacích správach v časti 10, iné údaje na úrovni projektu. V priebehu implementácie projektu môže byť rozsah požadovaných iných údajov upravený (rozšírený, resp. zúžený) a poskytovanie týchto údajov bude prebiehať v súlade s podmienkami dohodnutými v zmluve o poskytnutí NFP. Bližšie informácie o horizontálnych princípoch sú uvedené v Systéme implementácie HP UR, Systéme implementácie HP RMŽ a ND a zverejnené na webových sídlach <http://hpur.vlada.gov.sk>, [www.gender.gov.sk](http://www.gender.gov.sk) a [www.diskriminacia.gov.sk](http://www.diskriminacia.gov.sk).  | Formulár ŽoNFP, časť 15 Čestné vyhlásenie žiadateľaFormulár ŽoNFP, Informácie v časti 5 a v časti 10.2  |

|  |
| --- |
| **3. Overovanie podmienok poskytnutia príspevku a ďalšie informácie k vyzvaniu** |
| SO v konaní o ŽoNFP overuje **splnenie podmienok poskytnutia príspevku** v súlade s vyzvaním a dokumentmi, na ktoré sa vyzvanie odvoláva. Konanie o ŽoNFP  rozdeľujeme do nasledujúcich základných fáz:1. Administratívne overenie2. Odborné hodnotenie 3. Opravné prostriedky (neobligatórna časť konania aplikovaná v prípade postupu podľa § 22 až 24 zákona o príspevku EŠIF).Bližšie informácie o postupe SO v rámci jednotlivých fáz konania sú dostupné v kapitole 5 Príručky k technickej pomoci. **Podmienky poskytnutia príspevku stanovené v tomto vyzvaní sú predmetom overovania v konaní o ŽoNFP a musia byť splnené bez ohľadu na skutočnosť, či ich úplné znenie je priamo uvedené v texte vyzvania alebo je uvádzané, resp. bližšie popísané v dokumente/dokumentoch, na ktoré sa toto vyzvanie odvoláva.**O ŽoNFP môže byť v súlade so zákonom o príspevku z EŠIF rozhodnuté nasledovne:1. vydaním Rozhodnutia o schválení ŽoNFP,2. vydaním Rozhodnutia o neschválení ŽoNFP,3. vydaním Rozhodnutia o zastavení konania ŽoNFP.**Vykazovanie dodatočne sledovaných údajov žiadateľom:**V rámci realizácie projektu bude žiadateľ ako prijímateľ vykazovať nasledovné D-údaje: D0261 - Mzda mužov refundovaná z projektu (priemer)D0262 - Mzda mužov refundovaná z projektu (medián)D0263 - Mzda žien refundovaná z projektu (priemer)D0264 - Mzda žien refundovaná z projektu (medián)D0266[[3]](#footnote-4) - Podiel žien na riadiacich pozíciách projektuD0267[[4]](#footnote-5) - Podiel žien na iných ako riadiacich pozíciách projektuÚspešný žiadateľ v pozícii prijímateľa bude zaviazaný na vykazovanie D-údajov prostredníctvom monitorovacích dokumentov „Monitorovacia správa s príznakom „výročná““ a „Monitorovacia správa s príznakom „záverečná““. D-údaje sa budú vykazovať v monitorovacích správach v časti 10. Iné údaje na úrovni projektu, pričom žiadateľ ako budúci prijímateľ bude vykazovať D-údaje za realizovanú hlavnú aktivitu projektu počas implementácie projektu. Žiadateľ pri vypĺňaní ŽoNFP nestanovuje cieľovú hodnotu D-údajov a neuvádza ich ani do formuláru ŽoNFP, ani do žiadnej z príloh ŽoNFP. **D-údaje a ich plnenie nie sú podmienkou poskytnutia príspevku.** |
| **4. Identifikácia synergických a komplementárnych účinkov** |
| V rámci tohto vyzvania bola identifikovaná synergia medzi OP Ľudské zdroje, prioritná os 7, špecifický cieľ 7.1 aOP Technická pomoc, prioritná os 1, špecifický cieľ 1, 2, 3 a prioritná os 2, špecifický cieľ 1. |
| **5. Zmena a zrušenie vyzvania** |
| V nevyhnutných prípadoch, kedy nie je možné konať o ŽoNFP predložených na základe pôvodne vyhláseného vyzvania, alebo je zmena potrebná za účelom jeho optimalizácie, resp. vhodnejšieho nastavenia, je SO oprávnený za podmienok stanovených v zákone o príspevku z EŠIF vyzvanie zmeniť alebo zrušiť v súlade s §17 ods. 6,.7. a 8 a § 28 ods. 4.V **prípade legislatívnych zmien**, ktoré majú alebo môžu mať vplyv na zmenu podmienok poskytnutia príspevku, takáto zmena nepredstavuje zmenu vyzvania za predpokladu, že novelizáciou alebo vydaním nového všeobecne záväzného právneho predpisu nedôjde k zmene vecnej podstaty podmienky poskytnutia príspevku. SO v takom prípade posudzuje ŽoNFP podľa aktuálne platného právneho predpisu, rešpektujúc prechodné ustanovenia vo vzťahu k jeho účinnosti. V prípade, ak **legislatívne** **zmeny** vyvolajú potrebu zmeny v podmienkach poskytnutia príspevku, SO v nadväznosti na ich posúdenie rozhodne o potrebe zmeny alebo zrušenia vyzvania.V prípade **zmien** spojených s predkladaním ŽoNFP prostredníctvom **ITMS2014+** (napr. zmeny v technickom spôsobe vypĺňania jednotlivých častí ŽoNFP), takéto zmeny nepredstavujú zmenu vyzvania a o relevantných technických postupoch bude SO žiadateľa informovať.O zmene vyzvania bude SO informovať na svojom webovom sídle <http://www.minv.sk/?projekty-technickej-pomoci>, pričom súčasťou informácie bude aj informácia o tom či je možné, resp. povinné zo strany žiadateľa zmeniť/doplniť už podanú ŽoNFP, ako aj termín na vykonanie zmeny/doplnenia už podanej ŽoNFP.Informáciu o zrušení vyzvania, vrátane zdôvodnenia, zverejní SO na svojom webovom sídle <http://www.minv.sk/?projekty-technickej-pomoci>. |
| **6. Prílohy vyzvania** |
|  | Formulár ŽoNFP s prílohou |
|  | Zoznam merateľných ukazovateľov vrátane  zadefinovanej relevancie k horizontálnym princípom |
|  | Zoznam skupín oprávnených výdavkov |
|  | Informácia pre žiadateľov o nenávratný finančný príspevok |

1. Elektronické úložisko podľa zákona č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v znení neskorších predpisov. Žiadateľ odosiela **formulár ŽoNFP** prostredníctvom Ústredného portálu verejnej správy, pričom **neautorizuje prílohy ŽoNFP**  kvalifikovaným elektronickým podpisom, ani kvalifikovaným elektronickým podpisom s mandátnym certifikátom alebo kvalifikovanou elektronickou pečaťou. [↑](#footnote-ref-2)
2. Zákon č. 82/2005 Z. z. o nelegálnej práci a nelegálnom zamestnávaní v znení neskorších predpisov [↑](#footnote-ref-3)
3. Údaj vyjadruje podiel žien na riadiacich pozíciách zodpovedných za riadenie projektu, alebo časti projektu. Za riadiacu pozíciu projektu sa považuje pozícia, z ktorej vyplývajú manažérske a koordinačné úlohy so zodpovednosťou za projekt ako celok, alebo jeho ucelenú čas (zväčša ide o pozície ako projektová manažérka, manažérka projektu, finančná manažérka a pod.). Metóda výpočtu: Podiel súčtu žien v riadiacich pozíciách projektu na celkovom počte osôb v riadiacich pozíciách projektu. Pokiaľ je jedna riadiaca pozícia obsadená 2 osobami na polovičný úväzok, do celkového počtu osôb v riadiacich pozíciách projektu sa započítava hodnota 2. [↑](#footnote-ref-4)
4. Údaj vyjadruje podiel žien na iných než riadiacich, t.j. na radových pozíciách projektu, ktoré nezodpovedajú za riadenie žiadnej časti projektu ani jeho celku. Započítavajú sa radové projektové pracovné pozície za prijímateľa t.j. pozície mentora, tútora, lektora. Metóda výpočtu: Podiel súčtu žien v radových pozíciách projektu na celkovom počte osôb v radových pozíciách projektu. Pokiaľ je jedna pracovná pozícia obsadená 2 osobami na polovičný úväzok, do celkového počtu osôb v radových pozíciách projektu sa započítava hodnota 2. [↑](#footnote-ref-5)